kardosdrur/scandi-wiki huggingface dataset:
H. Rider Haggard

Henry Rider Haggard (22. juni 1856 - 14. maj 1925) var en engelsk forfatter af dansk afstamning, som med sine eventyrromaner fra Afrika opfandt genren Tabte Verdener. Flere af hans bøger handler om storvildtjægeren og eventyreren Allan Quatermain. Haggard var også involveret i jordbrugsreformer rundt om i det britiske imperium. Hans fortællinger, som udgjorde en retning af lettere underholdning inden for Victoriansk litteratur er fortsat populære.

Haggards opvækst og liv 

Haggard, som var det ottende barn af advokaten Sir William Meybohm Rider Haggard og digteren Ella Doveton, fik en beskeden uddannelse og begyndte i 1875 sin karriere som ulønnet assistent til Sir Henry Bulwer, som var viceguvernør i Natal i Sydafrika. Han opholdt sig i Natal og Transvaal indtil 1879. Under et ophold i England 1879-80 giftede han sig med Louisa Margitson. Paret boede i Sydafrika til 1882, hvor han drev en strudsefarm. Derefter bosatte de sig på Ditchingham, hvor hun kom fra. Paret fik en søn og tre døtre. Sønnen Jack døde af mæslinger 10 år gammel mens foreldrene var i Mexico. En af døtrene, Lilias Rider Haggard, skrev i 1951 en bog om faderen: The Cloak That I Left.

Ved siden af forfatterskabet blev Haggard jurist, og han engagerede sig i politik, arkæologi og spiritisme. Han blev udnævnt til Knight Bachelor i 1912 og til Commander of the British Empire i 1919.

Forfatterskab 
Haggard debuterede i 1882 med en fagbog om Sydafrika, Cetywayo and his White Neighbours; Remarks on Recent Events in Zululand, Natal, and the Transvaal. Han udgav to romaner i 1884 og fik sit gennembrud i 1885 med Kong Salomons Miner, hvor han introducerede eventyrhelten Allan Quatermain.

Haggards anden gennemgående romanfigur er Ayesha, som er hovedpersonen i Hun og tre andre bøger. Ayesha er en mægtig, sensuel og hvid kvinde som hersker over et skjult rige i det indre Afrika. Hun er også en troldkvinde som har levet i over 2000 år, og som drives af kærlighed og jalousi. Både Freud og Jung interesserede sig for Haggards kvindeskildring. 

Haggards bøger er filmatiseret flere gange og har også vært inspirationskilde til Indiana Jones. Allan Quatermain har fået et nytt liv som medlem af The League of Extraordinary Gentlemen, en tegneserie skrevet af Alan Moore og siden filmatiseret med Sean Connery i hovedrollen som Quatermain

Udvalgt Bibliografi 
Cetywayo and his White Neighbours; Remarks on Recent Events in Zululand, Natal, and the Transvaal (1882)
Kong Salomons Miner (King Solomon's Mines) (1885)
Hun (She: A History of Adventure) (1886)
Det Hvide Folk (Allan Quatermain) (1887)

Eksterne links 
 
 
 Rider Haggard Society

Skønlitterære forfattere fra England
Vejrup (flertydig)

Vejrup kan henvise til flere stednavne i Danmark:
 Vejrup (Hårslev Sogn) – en bebyggelse i Hårslev Sogn, Nordfyns Kommune
 Vejrup (Sønder Vium Sogn) – en bebyggelse i Sønder Vium Sogn, Ringkøbing-Skjern Kommune
 Vejrup (Indslev Sogn) – en bebyggelse og et ejerlav i Indslev Sogn, Middelfart Kommune
 Vejrup (Vejrup Sogn) – et sogn i Vejrup Sogn, Esbjerg Kommune
 Vejrup (Odense Kommune) – en bebyggelse og et ejerlav i Paarup Sogn og Ubberud Sogn - Odense Kommune
Egsmark

Egsmark er et sommerhusområde med bystatus nord for Ebeltoft, i Dråby Sogn, Syddjurs Kommune med .

Referencer

Eksterne henvisninger 
 www.egsmarkstrand.dk - hjemmeside for området 

Byer i Syddjurs Kommune
Sommerhusområder i Danmark
Uddød i vild tilstand

Uddød i vild tilstand, på engelsk forkortet EW (for Extinct in the Wild), er en betegnelse som anvendes inden for rødlistning af arter.

Uddød i vild tilstand er en af World Conservation Unions (IUCN) rødlistningskategorier på global plan. En art tilhører kategorien "uddød i vild tilstand" hvis den trods efterforskning i lang tid ikke er fundet vildt i sit naturlige udbredelsesområde og de eneste kendte eksemplarer som findes er i plantager, i fangenskab eller indførte populationer uden for artens naturlige udbredelsesområde.

Se :Kategori:IUCN Rødliste - uddøde arter i vild tilstand for eksempler

Kilde 
IUCN's rødliste: kategorier og kriterier 2001 (version 3.1)

Referencer 

Naturbeskyttelse
IUCN's Rødliste
Rab Butler

Richard Austen Butler, baron Butler af Saffron Walden KG CH DL PC (født 9. december 1902, død 8. marts 1982) repræsenterede de konservative i Underhuset fra 1929 til 1965. Han var medlem af Overhuset fra 1965 til sin død.

Ledende politiker 
Rab Butler var en højtstående politiker. Dog blev han aldrig premierminister. Butler var formand for det konservative parti fra 1959 til 1961.

Poster som minister 
Rab Butler var uddannelsesminister i 1941 – 1945, arbejdsminister maj–juli 1945, finansminister i 1951 – 1955, indenrigsminister 1957 – 1962, vicepremierminister i 1962 – 1963 og udenrigsminister i 1963 – 1964.

Andre poster i regeringen 
Rab Butler var storseglbevarer (Lord Privy Seal) fra 1955 til 1959. I 1955 – 1961 var han også regeringens politiske ordfører i Underhuset (Leader of the House of Commons).

Eksterne henvisninger 

Organisatoriske formænd og partisekretærer for de britiske konservative
Næstformænd for de britiske konservative
Udenrigsministre fra Storbritannien
Finansministre fra Storbritannien
Indenrigsministre fra Storbritannien
Undervisningsministre fra Storbritannien
Arbejdsministre fra Storbritannien
Lords Keeper of the Privy Seal
Ledere af Underhuset
Vicepremierministre fra Storbritannien
First Secretaries of State
Life peers
Anna af Slesvig-Holsten-Sønderborg

Anna af Slesvig-Holsten-Sønderborg (8. oktober 1577 – 30. januar 1616) var en dansk-tysk prinsesse, der var hertuginde af Pommern fra 1601 til 1606. Hun var datter af hertug Hans den Yngre af Slesvig-Holsten-Sønderborg og blev gift med hertug Bogislav 13. af Pommern.

Biografi 

Anna blev født den 8. oktober 1577 i Sønderborg som det ottende barn og tredje datter af hertug Hans den Yngre af Slesvig-Holsten-Sønderborg i hans første ægteskab med Elisabeth af Braunschweig-Grubenhagen.

Hun blev gift den 30. maj 1601 i Sønderborg med hertug Bogislav 13. af Pommern. De fik ingen børn.

Hertug Bogislav døde den 7. marts 1606. Hertuginde Anna overlevede sin mand med ni år og døde som 38-årig den 30. januar 1616 i Frantzburg.

Eksterne henvisninger 

 Hans den Yngres efterkommere

Huset Oldenburg
Sønderborgske fyrstelige
Danskere i 1500-tallet
Danskere i 1600-tallet
Personer fra Sønderborg
Dråby (Ebeltoft)

Dråby er en by på Djursland, beliggende 4 km nordøst for Ebeltoft nær Mols. Byen ligger i Dråby Sogn (Syddjurs Kommune) i Syddjurs Kommune som er en del af Region Midtjylland. I byen ligger Dråby Kirke.

Den ældste omtale af byen Dråby, der kendes, er i Kong Valdemars Jordebog fra år cirka 1240,
hvor den står opført som Draghby, og byens navn har igennem tiden haft forskellige andre former.

Referencer 
Kildehenvisninger

Litteratur
 
  
  
  

Lokaliteter i Syddjurs Kommune
Norddeich (Dithmarschen)

Norddeich er en by og en kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Norddeich ligger nord for Wesselburen og direkte til Nordsøen. Ud over Norddeich, ligger Balkhemm og Hauberg i kommunen.

Nabokommuner 
Nabokommuner er (med uret fra nordvest) Wesselburenerkoog og Schülp, byen Wesselburen samt kommunerne Süderdeich og Hellschen-Heringsand-Unterschaar (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Forsvundet

Forsvundet (RE) (, dvs. regionalt eller områdemæssigt uddød) er en kategori som anvendes inden for rødlistning af arter.

Rødlistningskategorien refererer til en arts status inden for et bestemt geografisk område. En art klassificeres som forsvundet fra et bestemt område, når det er hævet over enhver rimelig tvivl, at det sidste individ, som havde en reel mulighed for reproduktion inden for det pågældende områdes grænser, er dødt eller forsvundet fra området.

Se også 
 Den danske rødliste
 Forsvundne danske fuglearter
 kategorien Dansk Rødliste - forsvundne arter for eksempler.

Kilde

Eksterne link 
 European Red List 

Naturbeskyttelse
IUCN's Rødliste
Sophie af Slesvig-Holsten-Sønderborg

Sophie af Slesvig-Holsten-Sønderborg (13. august 1579 – 3. juni 1658) var en dansk-tysk prinsesse, der var hertuginde af Pommern-Stettin fra 1607 til 1618. Hun var datter af hertug Hans den Yngre af Slesvig-Holsten-Sønderborg og blev gift med hertug Filip 2. af Pommern-Stettin.

Biografi 

Sophie blev født den 13. august 1579 som det niende barn og fjerde datter af hertug Hans den Yngre af Slesvig-Holsten-Sønderborg i hans første ægteskab med Elisabeth af Braunschweig-Grubenhagen.

Hun blev gift den 10. marts 1607 i Stettin med hertug Filip 2. af Pommern-Stettin. De fik ingen børn.

Hertug Filip døde den 3. februar 1618 i Stettin. Hertuginde Sophie overlevede sin mand med 40 år og døde som 78-årig den 3. juni 1658 i Neu Treptow.

Litteratur

Eksterne links 

 Hans den Yngres efterkommere

Huset Oldenburg
Sønderborgske fyrstelige
Danskere i 1600-tallet
Oesterdeichstrich

Oesterdeichstrich er en landsby og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Oesterdeichstrich er beliggende tæt ved diget, som i 1585 forbandt den daværende ø Büsum med fastlandet. I det landligt prægede område, lever op til 100 forskellige fuglearter.

Bundesstraße 203 mellem Heide og Büsum går gennem området. Desuden ligger Flugplatz Heide-Büsum i kommunen.

Nabokommuner 
Nabokommuner er (med uret fra nord): Reinsbüttel, Friedrichsgabekoog, Warwerort, Büsumer Deichhausen, Westerdeichstrich og Hedwigenkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
George Brown, baron George-Brown

George Alfred George-Brown, baron George-Brown PC, kendt som George Brown før 1970 (2. september 1914 – 2. juni 1985) var en britisk politiker, der repræsenterede partiet Labour i Underhuset fra 1945 til 1970. Han var medlem af Overhuset fra 1970 til sin død.

Ledende politiker 
George Brown var næstformand for Labour partiet fra 1960 til 1970.

Den 18. januar 1963 døde Hugh Gaitskell, der havde været leder af Labour, og George Brown blev konstitueret som leder af partiet og af oppositionen.

Den 14. februar samme år blev begge poster overtaget af Harold Wilson, der blev premierminister i oktober 1964.

Poster som minister 
George Brown var arbejdsminister i april–oktober 1951. Han var økonomimister i 1964 – 1966, og han var udenrigsminister i 1966 – 1968.

Fra 1964 til 1966 var George Brown First Secretary of State (titulær anden vicepremierminister).

Eksterne henvisninger 

Udenrigsministre fra Storbritannien
Vicepremierministre fra Storbritannien
First Secretaries of State
Life peers
Næstformænd for Labour (UK)
Kritisk truet

Kritisk truet (CR) () er en betegnelse som anvendes inden for rødlistning af arter.

En art tilhører kategorien "kritisk truet" når der er en overordentligt stor risiko for, at den vil uddø i vild tilstand i meget nær fremtid.

For eksempel, se :Kategori:IUCN Rødliste - kritisk truede arter

Kilde 
IUCN:s rødliste: kategorier og kriterier 2001 (version 3.1) 

Naturbeskyttelse
IUCN's Rødliste
Elisabeth af Slesvig-Holsten-Sønderborg

Elisabeth af Slesvig-Holsten-Sønderborg (24. september 1580 – 21. december 1653) var en dansk-tysk prinsesse, der var hertuginde af Pommern fra 1615 til 1637. Hun var datter af hertug Hans den Yngre af Slesvig-Holsten-Sønderborg og blev gift med hertug Bogislav 14. af Pommern.

Biografi 
Elisabeth blev født den 24. september 1580 som det tiende barn og femte datter af hertug Hans den Yngre af Slesvig-Holsten-Sønderborg i hans første ægteskab med Elisabeth af Braunschweig-Grubenhagen.

Hun blev gift den 19. februar 1615 i Rügenwalde med hertug Bogislav 14. af Pommern. De fik ingen børn.

Hertug Bogislav døde den 10. marts 1637 i Stettin. Hertuginde Elisabeth overlevede sin mand med 16 år og døde som 73-årig den 21. december 1653 i Rügenwalde.

Eksterne links 

 Hans den Yngres efterkommere 

Huset Oldenburg
Sønderborgske fyrstelige
Danskere i 1600-tallet
Utilstrækkelige data

Utilstrækkelige data (DD) () er en term som anvendes ind for rødlistning af arter.

Til denne kategori tilhører arter, hvor der ikke foreligger tilstrækkelig viden om deres udbredelse og/eller populationsstatus. Derfor kan man ikke foretage en pålidelig vurdering af deres risiko for at uddø, men for de arter, der skal klassificeres i denne kategori, skal der være en mistanke om, at arten kan være truet eller tabt.

For eksempel, se :Kategori:IUCN Rødliste - utilstrækkelige data

Kilde 
IUCN:s rødliste: kategorier og kriterier 2001 (version 3.1) 

Naturbeskyttelse
Sårbar

Sårbar (VU) () er en term som anvendes inden for rødlistning af arter.

En art tilhører kategorien "sårbar", hvis den hverken opfylder kriterierne for at være "kritisk truet" (CR) eller "truet" (EN), men når der alligevel er en stor risiko for, at den vil uddø i vild tilstand på længere sigt. 

For eksempel, se :Kategori:IUCN Rødliste - sårbare arter

Kilde 
IUCN:s rødliste: kategorier og kriterier 2001 (version 3.1) 

 
 
Naturbeskyttelse
IUCN's Rødliste
Næsten truet

Næsten truet (NT) () er en betegnelse som anvendes inden for rødlistning af arter.

En art tilhører kategorien "næsten truet", hvis den ikke opfylder kriterierne for at være enten "kritisk truet" (CR), "truet" (EN) eller "sårbar" (VU), men er tæt på at opfylde kriterierne for en af disse grupper.

Se :Kategori:IUCN Rødliste - næsten truede arter for eksempler

Kilde 
IUCN:s rødliste: kategorier og kriterier 2001 (version 3.1) 

 
 
Naturbeskyttelse
IUCN's Rødliste
Gumball 3000

Gumball 3000 er et årligt britisk rallyløb, som strækker sig over 4800 km på offentlige veje i hele verden. Løbet blev startet i 1999 af Maximillion Cooper og hans kone og forretningspartner Julie Brangstrup.

Gumball 3000 har tidligere modtaget kritik. To pensionister døde i en ulykke under Gumball 3000-løbet i 2007 i Makedonien, efter deres bil blev ramt af en bil fra Gumball-løbet. Flere deltagere er blevet stoppet for at overtræde fartgrænsen, fået taget kørekortet af politiet og fået deres biler beslaglagt.

Historie

2010 
Mere end 100 biler deltog i rallyet i 2010. Rallyet begyndte i London og endte i New York, og kørte gennem Amsterdam, København, Stockholm, Boston, Quebec City og Toronto. Michael Madsen forlod det i Belgien efter en bil blev stoppet af politiet for at overskride fartgrænsen.

2011 
Rallyet 2011 startede i London og sluttede i Istanbul. det kostede £25,000 per bil for at deltage.

2012 
Rallyet i 2012 var en 'Sea to Shining Sea'-rute i USA, fra New York til Los Angeles, og stoppede i Toronto, Indianapolis, Kansas City, Santa Fe og Las Vegas.

2013 
Rallyet i 2013 startede i København, og gik gennem Stockholm, Helsinki, St. Petersburg, Tallinn, Riga, Vilnius, Warszawa, Kraków, og Wien, og sluttede i Monaco.

2014 

I 2014, med en pris på £40,000 hvor man fik lov til at have to i en bil, startede i Miami, USAs, og gik gennem Atlanta, og sluttede i New York City. Den fortsatte derefter, med deltagere og biler lastet på fly, over til Vesteuropa, der starter i Edinburgh, fortsatte gennem London, Paris og Barcelona, før endelig landing på Ibiza. Sponsorer som AnastasiaDate, Battery Energy Drink, Betsafe, Christie's, Nicolas Feuillatte, og YouTube var til at se på de mange dyre biler.

"Spirit of the Gumball" vinderen i 2014 var deadmau5, og medkørende Tory Belleci i teamet Purrari, hvor de kørte en Ferrari 458.

2015 

Gumball 3000 i 2015 vil endnu en gang indeholde en flyrejse, dog, i den modsatte retning til hvad de gjorde i 2014. Denne gang starter den nemlig i Europa, specifik Stockholm, Sverige, og vil slutte i United States, specifikt Las Vegas. .Ruten vil som sagt gå igennem Stockholm, derefter Oslo, København, Amsterdam, derefter vil de tage et fly til Reno i et af Gumball 3000's egne fly (Gumball Air), med cirka 100 biler, den 26. maj ved aften. Derefter vil de køre videre til San Fransisco, Los Angeles, og til sidst, Las Vegas.

I Danmark vil det være den 25. maj ved Rosenborg slot fra 15.00-22.00.

Gumball 3000: The Movie 
Gumball 3000: The Movie er en film fra 2003 som varer 98 minutter og lavet af Steven Green og berettet af Burt Reynolds.

Video game 
I 2002 udviklede SCi et Gumball 3000 videospil til Sony PlayStation 2.

Referencer

Eksterne links 

 Officiel hjemmeside

Rallyløb på offentlige veje
Rallyløb
Ikke truet

Ikke truet (LC) () er en term som anvendes indenfor rødlistning af arter. Den danske rødliste bruger betegnelsen Livskraftig

En art tilhører kategorien "ikke truet", hvis det ved vurderingen viser sig, at den ikke opfylder kriterierne for hverken kritisk truet (CR), truet (EN) eller sårbar (VU) eller vurderes at være næsten truet (NT). 

For eksempel, se :Kategori:IUCN Rødliste - ikke truede arter

Kilder 

IUCN:s rødliste: kategorier og kriterier 2001 (version 3.1) 

 
 
Naturbeskyttelse
IUCN's Rødliste
Michael Gove

Michael Andrew Gove (født 26. august 1967 i Edinburgh) er en britisk politiker og medlem af det konservative parti, der siden 2017 har været medlem af kabinettet som minister med ansvar for miljø, fødevarer og landbrug (Environment, Food and Rural Affairs).

Gove har været medlem af det britiske underhus valgt i Surrey Heath siden 2005. Han er også skribent for The Times.

Han var 2010–2014 undervisningsminister i den David Camerons koalitionsregering (Konservative-Liberale). I forbindelse med en reorganisering af Camerons regering fratrådte Gove og fik i stedet posten som indpisker 'Chief Whip' med ansvar for at partimedlemmerne i parlamentet stemmer i overnesstemmelse med partilinjen. Efter parlamentsvalget i 2015 overtog Gove posten som justitsminister og 'Lord Chancellor' i David Camerons 2. regering.

Gove spillede en hovedrolle i Storbritanniens folkeafsteming om landets forbliven i EU, hvor han med Boris Johnson og Gisela Stuart var blandt de drivende kræfter i kampagnen for Storbritanniens udmeldelse af EU.

Gove har tidligere støttet Boris Johnsons forsøg på at blive leder af Det Konservative Parti, men stillede i 2016 op som kandidat til formand for partiet. Han opnåede dig ikke tilstrækkeligt med stemmer til at komme til den afgørende valgrunde, Theresa May og Andrea Leadsom var kandidaterne. Efter May havde vundet afstemningen, undlod May at give Gove en plads i regeringen, men efter parlamentsvalget i 2017 blev han tildelt det britiske miljø-, fødevare- og landbrugsministerium.

Karriere 
Gove har en kandidatgrad i engelsk fra Oxford Universitet. Han arbejdede som journalist for The Times.

I parlamentsvalget i 2005 blev Gove indvalgt i underhuset for valgkredsen Surrey Heath. Den 9. maj 2015 blev han justitsminister og 'Lord Chancellor' i David Camerons regering.

Gove spillede en fremtrædende rolle i kampagnen for at melde Storbritannien ud af EU (Leave kampagnen). Ved folkeafstemningen den 23. juni 2016 stemte 51,89 procent af vælgerne for en udmeldelse (Brexit). Efter det stillede Michael Gove op som kandidat til posten som leder af det britiske Konservative Parti. Posten blev ledig, da David Cameron den 24. juni 2016 varslede, at han ønskede at gå af som partileder og premierminister senere på året. Ved fristens udløb var der opstillet fem kandidater: Liam Fox og Michael Gove blev stemt ud, Stephen Crabb og Andrea Leadsom trak sig, Theresa May blev partileder den 11. juli og premierminister to dage senere. Derfor mistede Michael Gove sine ministerposter den 14. juli 2016.

Personligt 
Hans hustru Sarah Vine er klummeskribent for avisen Daily Mail.

Referencer

Eksterne henvisninger 
 Debrett's People of Today

Justitsministre fra Storbritannien
Lord High Chancellors
Ministre fra Storbritannien
Britiske konservative politikere
Kong Salomons Miner

Kong Salomons Miner (eng. King Solomon's Mines) er en engelsk eventyrroman af H. Rider Haggard. Bogen blev udgivet i 1885 og kom i første danske oversættelse i 1887. Bogen blev meget populær og er ved flere lejligheder blevet filmatiseret.

Handling 

Hovedpersonen i bogen er den engelske storvildtjæger Allan Quatermain, som er bosat i det sydlige Afrika. Quartemain bliver hyret af to landsmænd til at hjælpe dem med at finde den enes bror, som er draget ud for at finde Kong Salomons sagnomspundne miner, hvor en stor skat angiveligt skal ligge gemt. Jagten fører dem gennem ørken og over bjerge til de kommer til uudforsket land, hvor de finder et ukendt folk, som ledes af den grusomme Twala og hans heks Gagool.

Betydning og efterliv 
Kong Salomons Miner anses som det første værk inden for genren Tabte Verdener, som er en undergruppe under Victoriansk litteratur. Bogen blev første gang filmatiseret i 1937 med Cedric Hardwicke som Allan Quartermain. Siden er bogen filmatiseret adskillige gange, bl.a. i 1985 med Richard Chamberlain som Quartermain.

Filmatiseringer 
 King Solomon's Mines (1937)
 King Solomon's Mines (1950)
 King Solomon's Treasure (1979)
 King Solomon's Mines (1985)
 Allan Quatermain and the Lost City of Gold (1986)
 King Solomon's Mines (2004)

Eksterne henvisninger 
 King Solomon's Mines på Project Gutenberg 

Litteratur i 1885
Romaner fra England
Oesterwurth

Oesterwurth er en landsby og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende mellem Wesselburen og Neuenkirchen. Området er præget af landbrug og vindkraftværker. I den spredte bebyggelse lå indtil 2012 forlystelsesparken „Land und Leute“.

Kommunen består ud over Oesterwurth af bebyggelserne Haferwisch, Poppenwurth, Jarrenwisch-Hödienwisch, Oken og Wehren.

Nabokommuner 
Nabokommuner er (med uret fra nord) Neuenkirchen, Norderwöhrden, Wesselburener Deichhausen og Süderdeich, byen Wesselburen og kommunen Schülp (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Erik Bertelsen

Erik Bertelsen (1898-1969) var en dansk digter, der bl.a. skrev "Blæsten går frisk over Limfjordens vande". Han debuterede med romanen Havets Børn (1921), mens han ernærede sig som fabriksarbejder efter at have opgivet en læreruddannelse på grund af en høreskade.

Fiskermiljøet og den vestjyske hjemstavn danner baggrunden for næsten alle hans romaner, hvoraf trilogien Harboør-Folket (1938-1940) hører til hans mest kendte. Han boede sine sidste leveår i Bogense, hvor han døde i 1969.

Eksterne henvisninger 
 
 Erik Bertelsen på Dansk Forfatterleksikon 

Digtere fra Danmark
Kræsten Iversen

Kræsten Iversen (født 26. januar 1886 i Holsted, død 9. august 1955 i København) var en dansk maler, glaskunstner og professor ved Kunstakademiet i København. Han knyttede sig til Bornholmerskolen fra 1920'erne.

Iversen har udført en række udsmykningsopgaver, blandt andet loftsmalerier i Videnskabernes Selskab og i riddersalen på Christiansborg Slot. Han lavede også glasmalerier til flere danske kirker.

Han var professor ved Kunstakademiet fra 1930 til sin død og akademiets direktør 1949-1952.

Udmærkelser – udvalg 
Iversen modtog Eckersberg Medaljen i 1923. Han blev 
ridder af Dannebrogordenen i 1932, fik Dannebrogordenens Hæderstegn i 1941 og blev kommandør af Dannebrogordenen i 1952. ("K. 1952")

Referencer og kilder

Eksterne henvisninger 
 
 
 Kræsten Iversen af Bjarne Jørnæs.  Fra 3. udgave af Dansk Biografisk Leksikon, 1979-84. 



Malere fra Danmark
Modtagere af Eckersberg Medaillen
Riddere af Dannebrog
Kommandører af Dannebrog
Bornholm
Personer fra Vejen Kommune
Personer i 3. udgave af Dansk Biografisk Leksikon
Personer i Kraks Blå Bog (afdøde)